cyanic-selkie/wikianc huggingface dataset:
HiNCube
Testing
HiNCube har vært igjennom flere små tester underveis i prosjektet. Første gang den var satt sammen som en fungerende cubesat var sommeren 2010. Dette ble engineering\qualification modell(QM) som gjennomførte vibrasjonstest på NATECH i Narvik og termisk vakuum på Kongsberg Defence and Aerospace. Under disse testene fant man ut at det måtte til noen forandringer. Når flightmodellen(FM) sto klar var det gjort så mye endringer at man måtte høre med oppskytnings tilbyder at man kunne sende opp en "prototype". En FM har litt lavere testkrav enn QM, mens en protoflightmodell(PFM) er en kombinasjon av de forskjellige testene som er nødvendig. Det nye designet kom seg igjennom alle testene og er klar for å fly i bane seinhøsten 2012.
John S. Service
John Stewart Service (født 3. august 1909 i Chengdu i Sichuan i Kina, død 3. februar 1999 i Oakland i California i USA) var en amerikansk diplomat som tjenestegjorde i den amerikanske utenrikstjeneste i Kina forut for og under Annen Verdenskrig.
Han ble på sin tid betraktet av en av Den amerikanske utenrikstjenestes fremste kinakjennere, og var et viktig medlem av USAs «Dixie Mission» til Yan'an, de kinesiske kommunisters og Mao Zedongs hovedkvarter. Service forutså i sine rapporter at kommunistene ville beseire nasjonalistene i den borgerkrig som han antok ville blusse opp etter verdenskrigen. Men det gikk ikke bedre enn at han og andre diplomater ble beskyldt for å ha «tapt Kina» i det amerikanske hysteri etter kommunistenes maktovertakelse i 1949.
I 1950 gikk senator Joseph McCarthy til angrep på Service, noe som førte til granskninger av de rapporter Service hadde sendt hjem mens han var stasjonert i Kina. Han ble avskjediget fra State Department, men en kjennelse i høyesterett førte til hans gjeninnsettelse.
Pentre Ifan
Pentre Ifan er navnet på et oldtidsgods i det verdslig sognet Nevern i nordlige Pembrokeshire i vestlige Wales. Der finnes det største og beste bevarte neolittiske dysse i Wales.
Historie
Dyssen er datert til rundt 3 500 år f.Kr. og ble benyttet som en felles gravplass. De eksisterende steinene danner portalen og hovedkammeret av graven som opprinnelig var blitt dekket av en stor stein- og jordhaug som var rundt 36 meter lang. En del av steinene har blitt spredt, men minst syv av dem sto fortsatt på deres opprinnelige posisjon. Den øverste dekksteinen er 5,1 meter lang og er beregnet til å veie rundt 16 tonn. Den er delikat støttet av smale ender av tre rette steiner. Fasaden som har omgitt portalen ble bygget med forsiktig konstruksjon av en vegg med steinfylling.
Dyssen er eid og ble tatt vare på av Cadw, det walisiske byrå for historiske monumenter. Stedet er godt vedlikeholdt og det er gratis å besøke det. Det er lokalisert rundt 6 km med veg fra Newport og 17 km fra Cardigan.
Punter
Punter er en spissgattet bruksbåt i Nederland omkring den store innsjøen Zuiderzee og storbyen Amsterdam fra 1600-tallet til begynnelsen på 1900-tallet på de mange innsjøer, elver og kanaler for transport, fiskeri og mindre ærender.
Punterbåten
Punterbåten som en spissgattet båt har stor spring på begge ender av skroget som i tillegg er flatbunnet som kunne ha innesvingende ripebord øverst opp og deler av en kjøl i baugen og akterstavnen. Stevnroren på denne båten kunne være triangulært i form med størst bredde under vannet som var mulig å reise for å manøvrere i trange omgivelser. En lang og nedgående rorpinne eller rorkult kom til akterstevnen som har et dekk for den som styre båten. De mindre varianter hadde bare dekk mot endene med åpent midtskip, men på de større varianter var det halvdekk.
Som en seilbåt har de mindre varianter spriseil, senere forseil og de større varianter har gaffelseil på deres enslige masten. De større varianter kunne ha en stor stagseil i tillegg til gaffelseil. For å seile var man nødt til å senke et sidesverd som det er to av på en punterbåt, på lesiden for å hindre avdrift. Seilbåten ble også rodde om det er nødvendig, og når det ikke var mulig å ro, ble det brukt spesielle staker for å fortsette reisen med båten fra akterstavnen. I senere tid ble riggingen tatt ned til fordel for påhengsmotor på akterstavnen.
Den nederlandske punterbåten som var i forskjellige varianter, er ansett for å være en grasiøs og slank båt med en besetning på en til to mann ombord. De mindre kunne være 3,4 meter langt, de største opptil 12 meter langt med et lengde-bredde forhold på 4,2:1 og lite dypgang. Disse for frakt av gods og last betegnes som vrachtpunter mens fiskebåter for å fiske etter ål og flatfisk betegnes som vispunter. Brønnbåter for frakt av levende fisk betegnes som kaarpunter.
Punteren er nå ansett som en tradisjonell seilbåt i Nederland for fritidsaktivitet og som en veteranbåt i ulike miljøer.
Historie
Fra det sekstende århundre hadde nederlandske kunstnerne avbildet flere båter på malerier fra Avercamp (1574) og Vroom (1615) samt tegninger som kunne identifiseres som punterbåter. Den første kjente omtale av båttypen er i et skjøte fra 1618. Som en innlandsfarkost som kunne relativt enkelt bygges for ulike formål, spredte denne typen seg utover hele landet fra Overijssel under ulike vage betegnelser som «weyschuit», «marktschuit», «veenschuit», «veldschuit» eller «boerenschuit», betegnelsen schuit betyr mindre innlandsfarkost for fiskeri og frakt i Nederland og Belgia.
Akosombodemningen
Akosombodemningen er en demning ved elva Volta i Ghana, og gir vann til et vannkraftverk som bl.a. gir elektrisk kraft til et aluminiumsverk eid av Valco. Demningen har skapt verdens største menneskeskapte innsjø, Voltasjøen. Demningen ble bygd under landets første president, Kwame Nkrumah. Demningen ble påbegynt i 1961 og ble offisielt åpnet i 1965. Akosombodemningen produserer det meste av Ghanas, Togos og Benins elektrisitet.
Akosombo kraftverk har en installert kapasitet på 1 020 MW, fordelt på seks turbiner, og produserer årlig 5 TWh elektrisk kraft.
På grunn av oppdemningen måtte 78 000 mennesker, sammen med sine 200 000 husdyr, flytte til andre områder, og 120 bygninger ble lagt under vann.
Førti km lengre nede i det samme vassdraget ligger Kpongdemningen, hvor den tilhørende kraftstasjonen har 140 MW installert effekt.
Brice Feillu
Brice Feillu (født 26. juli 1985 i Châteaudun) er en fransk landeveissyklist. Han er Romain Feillus yngre bror.
Brice Feillu vant i 2006 lagtempoen i Ronde de l’Oise. I 2008-sesongen vant han endagsrittet Classique Sauveterre Pyrénées Atlantique, i tillegg til en etappe i Franche Comté. I Tour Alsace vant Feillu avslutningssetappen på Ballon d’Alsace. I slutten av 2008-sesongen syklet han som stagiaire for det franske profesjonelle kontinentallaget Agritubel, fra 2009 fikk han profesjonell kontrakt med samme lag. I Tour de France 2009 vant han en hard fjelletappe. Det var en særdeles stor overraskelse.
Han la opp etter 2019-sesongen.
DS «Fjalir» (1858)
DS «Fjalir», senere «Brandasund», var et dampskip, bygget i 1858 for Nordre Bergenhus Amts Dampskibe, senere Fylkesbaatane i Sogn og Fjordane. Sammen med søsterskipet «Framnæs» skulle «Fjalir» stå for kommunikasjonen innen amtet.
Overlevering og oppstart
Skipet ble bygget av Alexander Denny, Dumbarton i Skottland som byggenummer 58 og kom til Bergen 30. desember 1858. Søsterskipet «Framnæs» var levert en måned tidligere.
Den 5. januar 1859 ble «Fjalir» satt i rute Bergen-Sunnfjord-Nordfjord.
Det første driftsåret grunnstøtte skipet to ganger. Første gang var 2. april 1859 i Alverstraumen og andre gang ved Solvorn i Lustrafjorden. Begge ganger ble skipet reparert og satt tilbake i trafikk.
I 1867 ble «Fjalir» satt i rute Bergen-Nordfjord mens rederiets andre lokalruteskip DS «Hornelen» overtok ruten på Sunnfjord).
Ombygginger
I 1899 grunnstøtte skipet i Granesundet i Askvoll og i 1911 kolliderte det med motorbåt «Bøtuna» utenfor Eivindviksundet. Motorbåten førte ikke lanterner og to mennesker omkom da denne sank.
Den 25. januar 1919 endret rederiet navn til Fylkesbaatane i Sogn og Fjordane.
Etterhvert ble Fjalir tatt ut av ruten som reserveskip og lå mye opplagt i Damsgårdsundet i Bergen. Det var også her skipet lå når krigen brøt ut den 9. april 1940. Det ble ikke rekvirert av tyske myndigheter, i oktober 1940 ble Fjalir solgt av Fylkesbaatane.
Lokalfart i Trøndelag
Første eier var Knut Magnus, Bergen betalte kroner 25.500 for «Fjalir». Det ble videresolgt til AS Inger / v. Jacob Kjøde AS, Bergen for kroner 35.000 og tenkt benyttet som losjiskip under fiske, blant annet i Vesterålen. «Fjalir» ble i stedet I stedet utleid til Fosen Dampskibsselskab AS, Trondheim for lokalrutefart i Trøndelag. Skipet skal ha vært upopulær blant de reisende, muligens på grunn av den høye alderen.
Haugesund
I april 1944 ble skipet solgt Haugesund Dampskibsselskab i Haugesund og omdøpt «Brandasund». Kjøpesummen var kroner 125.000. «Brandasund» ble satt inn i rederiets rute mellom Haugesund og Bergen.
Den 20. april 1944 lå «Brandasund» ved Dreggekaien i Vågen i Bergen, da den nederlandske lastebåten «Vorboode» med dynamittlast eksploderte like ved. «Brandasund» fikk store skader. Overbygget ble mer eller mindre blåst av og flodbølgen eksplosjonen skapte løftet «Brandasund» opp og dundret den i kaien så hardt at skrogplatene ble bøyd inn i hele skipets lengde. Natthuset ble funnet på Torget. Alt glass om bord, inkludert vasker og toalett, ble knust. Skipet gikk likevel til Haugesund for egen maskin for reparasjon. Ti måneder senere, i februar 1945 kom «Brandasund» i fart igjen etter reparasjon.
Etterkrigstiden
Sommeren 1947 ble ruten ble overtatt av lokalrutebåt «Landanes» og «Brandasund» ble lagt i opplag. På denne tiden kjøpte skipsreder Ole Andreas Føien Knutsen, Haugesund opp aksjer i Haugesund Dampskibsselskab, og lot sitt fartøy «Landanes» bygge om til lokalrutebåt med HDS’ ruter for øye, men beholdt eierskapet til båten.
Et år senere, i september 1948 ble skipet solgt til Stavanger Skibs-Ophugnings Co. AS i Stavanger og ble nedrigget til lekter. I 1951 ble skroget solgt til Br.Anda, Hundvåg og i 1951 ble det hugget opp.
John Barrow
John Barrow (født 19. juni 1764 på Dragley Beck i Ulverston i Lancashire, død 23. november 1848 i London) var en engelsk embedsmann og geograf og kronikør. Som annensekretær ved Admiralitetet organiserte han tidlig på 1800-tallet en rekke oppdagelsesferder, fra Afrika til Nordishavet, også for å sysselsette de britiske marineoffiserer som etter seieren over Napoleon var uten oppdrag.
Bakgrunn
John Barrow var eneste barn av garveren Roger Barrow i landsbyen Dragley Beck i menigheten Ulverston i Lancashire. Han gikk på Town Bank grammar school i Ulverston, men sluttet som 13-åring for å grunnlegge en søndagsskole for de fattige.
Tidlig virke
John Barrow var først ledende ansatt ved et jernstøperi i Liverpool og ble deretter matematikklærer ved en skole i Greenwich utenfor London. En av hans elever der var sønn av diplomaten Sir George Staunton (1737–1801). Det var ved Stauntons innflytelse at han ble på den senere offisielle sendeferd til Kina.
Reisende, geograf
Etter å ha ervervet seg nautiske kunnskaper, ble han ansatt hos George Macartney som privatsekretær, fulgte med ham til Kina som regnskapsmann, og studerte med stor interesse dette lands folk og språk. Barrow lærte seg kinesisk og skrev artikler om språket i Quarterly Review. Den beretning som gesandskapssekretær Sir George Staunton utgav, inneholder flere betydelige bidrag ført i pennen av Barrows. I 1804 publiserte han dessuten sin egen beretning, Travels in China. Selv om Barrow etter sin hjemkomst i 1794 offisielt ikke lengre stelte med offisielle kinesiske anliggender, ble han ofte tatt med på råd av den britiske regjering.
Han besøkte deretter, fremdeles som Macartneys sekretær, Sør-Afrika, der han fikk i oppdrag å megle mellom boerne og urbefolkningen. I denne sammenheng foretok han en meget omfattende reise med betydelige geografiske resultater som han beskrev i Travels in the Interior of Southern Africa (1801–04).
Etter tilbakekomsten til England ble han i 1804 andresekretær i Admiralitetet og arbeidet i 40 år for den britiske arktisforskningen gjennom å støtte oppdagelsesreiser. Han deltok selv i planleggingen, blant annet av William Edward Parry, John Franklin og Frederick William Beecheys reiser. Han deltok i stiftelsen av Geographical Society i 1830 og var foreningens visepresident frem til sin død.
Han ble opphøyet til baronett i 1835 og utga sin selvbiografi i 1847.
Oppkallinger
En rekke steder er oppkalt etter Sir John Barrow :
Fylkesvei 764
Den går fra Lassemoen stasjon på Nordlandsbanen, krysser Namsen og europavei 6 ved Grøndalselv og fortsetter østover til Skorovatn.
Historikk
Før 1. januar 2010 var veien riksvei, etter at regionsreformen trådte i kraft har den status som fylkesvei.
Erstattet av E6 rundt 40 m
Den sveitsiske storlosje for kvinner
Den sveitsiske storlosje for kvinner (tysk: Schweizerische Frauen-Grossloge, fransk: Grande Loge Féminine de Suisse, italiensk: Gran Loggia Femminile di Svizzera, engelsk: Women's Grand Lodge of Switzerland) er en frimurerorden med hovedsete i Genève som ble grunnlagt i 1976. Storlosjen består idag av 20 frimurerlosjer for kvinner, har omkring 350 medlemmer, og er tilsluttet C.L.I.M.A.F.C.
Storlosjens ulike losjer benytter fire ulike språk, og praktiserer forskjellige ritualer. Fire av losjene er tysk-språklige, 13 er fransk-språklige, to er italiensk-språklige og én losje benytter engelsk som arbeidsspråk.
Rettsevne
Rettsevne er evnen til å ha rettigheter og forpliktelser. Alle mennesker har rettsevne, og dette gjelder uavhengig av alder og modenhetsnivå. Selv et spedbarn vil ha rettsevne, noe som blant annet innebærer at det kan erverve eiendeler ved f.eks. gave eller arv. Rettsevne må ikke forveksles med rettslig handleevne, som er evnen til å stifte rettigheter og forpliktelser for seg selv. Det nevnte spedbarnet vil således som utgangspunkt ikke kunne disponere rettslig over sine eiendeler (rettigheter) før det har blitt myndig.
Rettsevnen vil som utgangspunkt aldri kunne bli fratatt noen som følge av forbrytelser eller lignende. Enkelte rettigheter kan man imidlertid fratas, slik som stemmerett, rett til å drive næring, inneha offentlig stilling o.l.
Biggin Hill
Biggin Hill er et sted i Bromleydistriktet i London i England. Stedet ligger knapt 13 kilometer sør for Bromley langs veien (A233) til Westerham. Det ligger nær grensen til distriktet Tandridge i Surrey foruten også distriktet Sevenoaks i Kent. Før april 1965 utgjorde stedet en del av det tradisjonelle grevskapet Kent. Biggin Hill er en av de mest høytliggende bosetningene i Stor-London på en stigning fra 170 til 210 moh. Det var tidligere kjent som en berømt militær flyplass, Biggin-on-the-Bump.
Historie
Biggin Hill har sannsynligvis sitt stedsnavn fra høyden, «bigging», eller sin bosetning, og ble første gang dokumentert som Byggunhull i 1499. Den moderne stavingen av stedsnavnet er først gang dokumentert på et kart som ble tegnet ca. 1762. Området var inntil 1835 kjent som Aperfield Manor, et område med gårder og spredte småhus. I 1835 kjøpte Frederick Dougal fra Wandsworth herregården. Han delte opp eiendommen, og solgte ut tomter. Utviklingen sakket ned etter hans død, men Biggin Hill fortsatte å vokse sakte, men sikkert. På 1960-tallet kom en ny bølge med flytting til forstedene, og dermed ny vekst.
Royal Air Force anla i 1918 en flystripe i Biggin Hill. RAF Biggin Hill var hjemmebase for de første flyene som eksperimenterte med radiokommunikasjon mellom fly og bakke, og for det første britiske flyet som skjøt ned et tysk fly under den andre verdenskrig. Under slaget om Storbritannia var basen kritisk for sektoren, og operasjonsrommet for Operasjon Crossbow, forsvaret mot V1-bombene, lå der. Basen ble en sivil flyplass i 1959, og opererer nå under navnet London Biggin Hill Airport.
Fot
Fot kan sikte til:
Mac mini
Mac mini er en stasjonær datamaskin laget av Apple. Den kom ut for første gang 22. januar 2005, den nyeste modellen kom ut 23. oktober 2012. Macen er 3,6 cm høy, 19,7 cm bred, 19,7 cm dyp og veier 1,22 kg. Den leveres uten skjerm, mus eller tastatur og er først og fremst. Den er først og fremst beregnet på brukere som bytter fra Microsoft Windows til Mac OS X (nå macOS) og derfor har dette utstyret fra før.
Halvdan Øysteinsson den gavmilde
Halvdan Øysteinsson «den gavmilde og matille» er en av de småkongene fra Ynglingeætten som nevnes i Snorre Sturlasons Ynglingesaga i Heimskringla.
Denne hovedsakelige legendariske sagaen er hovedkilden om Halvdan, bortsett fra et kvad av Tjodolv den kvinværske, som ble kvedet rundt 100-150 år senere, noe som indikerer en livlig muntlig tradisjon på Ynglingeætten. Halvdan er også så vidt nevnt i Historia Norvegiæ, skrevet en gang rundt 1170.
Snorre forteller at hans paradoksale tilnavn som «gavemild» og «matille» hadde sin årsak at han var rundhåndet i å lønne mennene sine i rede penger, «like mange gullmynter som andre konger ga sølvmynter», men samtidig sultet dem i kostholdet, uten at det oppgis noen grunn til misforholdet. Årsaken til den økonomiske velstanden var derimot at han hadde vært i viking i lange tider og på den måten skaffet seg store rikdommer.
I den grad Halvdan er historisk var han en småkonge på Vestfold og Romerike en gang kanskje sent på 700-tallet eller rundt 800. Han var sønn av Øystein Halvdansson og Hild, datter av Eirik Agnarsson fra Vestfold. Selv ble Halvdan gift med Liv, datter av en konge «Dag fra Vestmar». Det finnes ingen andre direkte referanser til Vestmar, men det kan ha vært et navn som pekte på kystlandet rundt Langesundsfjorden til Agder. Det eneste avkom etter Halvdan som nevnes er hans direkte etterkommer, Gudrød Halvdansson Veidekonge (eller Stormodige). Gudrød var far til kong Halvdan Svarte og farfar til kong Harald Hårfagre.
Snorre oppgir også at Halvdans hovedgård var Holtan i Vestfold hvor han døde på sotteseng, og ble gravlagt i Borre. I sin oversettelse av Historia Norvegiæ bemerket Halvdan Koht: «No høyrer vi i frankiske krøniker, at i året 813 var det upprør på Vestfold imot dei danske kongane, og kanskje var det denne kong Halvdan som no gjorde Vestfold sjølvstendigt; Det kann vi ha eit minne um i at Tjodolv kallar mennene hans for 'dei som vann siger'»
Tjodolvs kvad, som Halvdan Koht henviser til, har strofen «Og seierens menn / siden gjemte / budlungen / der i Borre». 'Budlungen' er et poetisk ord for konge.
I Steinar Schjøtts nynorske oversettelse av Tjodolvs kvad heter det:
Referanser
Merk: Årstallene over er utelukkende løse indikasjoner.
Tony Jones
Tony Jones (født 15. april 1960) er en engelsk, profesjonell snookerspiller.
7. april
7. april er den 97. dagen i året, den 98. i skuddår. Det er 268 dager igjen av året.
Fødsler
Se flere som er født 7. april i Kategori:Fødsler 7. april.
Dødsfall
Se flere som døde 7. april i Kategori:Dødsfall 7. april.
Fylkesvei 4584
Fylkesvei 4584 går mellom Tasta og Hertevigs plass i Stavanger. Veien er 4,7 km lang.
Paddy Kenny
Karrieren begynte han i Bradford Park Avenue, hvor han ble hentet opp i ligasystemet til Bury. I Bury var sjansene få til å begynne med, grunnet storspillet til Dean Kiely. Da Kiely imidlertid ble solgt videre til Charlton for en million pund, ble Kenny gitt tillit som sisteskanse av manager Neil Warnock. Etter sesongen 2001/02 rykket Bury ned fra daværende Division Two og Warnock var raskt ute og hentet sin gamle keeper til klubben han nå var manager i, Sheffield United. I United hadde Kenny æren å ta opp arven etter den gamle legenden Simon Tracey, og han debuterte allerede i første ligakamp, på Highfield Road mot Coventry (tap 2-1). Siden den gang har Kenny vært Blades' udiskutable førstevalg i mål og spilt når han har vært skadefri. Hans eneste lille periode ute av laget kom høsten 2003 da han ble skadet under en kamp mot Crystal Palace på Selhurst Park. I hans sted agerte denne høsten Paul Gerrard før Kenny kom tilbake i desember. Kenny var fremdeles fast sisteskanse i Blades' opprykkssesong 2005/06.
27. februar 2008 var Paddy Kenny uheldig og skapte et selvmål i 8-delsfinalen mot Middlesbrough FC som sendte Sheffield United ut av den engelske cupen.
Til tross for at han ble tilbudt en forlenget avtale av Sheffield United, valgte Kenny å signere en tre års kontakt for ex boss Neil Warnock's lag Queens Park Rangers i juni 2010. Selv om Sheffield United ikke ønsket å selge ham, så brukte Kenny en klausul som hadde blitt satt inn i kontrakten hans som tillater ham å forlate klubben når noen la £ 750 000 på bordet. Warnock valgte Kenny som førstekeeper fremfor Radek Cerny, og holdt nullen i sine tre første kamper i Championship med en 4-0 seier over Barnsley, 3-0 seier over sin tidligere klubb Sheffield United og en 2 – 0 seier over Scunthorpe. Ble kåret til både spillernes og fansens player of the season
Georg Richter
Georg Richter (født Georg Lüddeckens Alexander Richter 27. desember 1915 i Berlin, Tyskland, død 10. mai 1972 i Oslo) var en norsk skuespiller. Han var sønn av den norske skuespilleren Aud Egede-Nissen (senere Aud Richter) og den tyske skuespilleren Georg Alexander (1889–1945).
Han debuterte på scenen i 1938 på Søilen Teater. Etter det gikk turen til Det norske teatret, Riksteatret, Folketeatret og Den Nationale Scene. Han var gjennom hele sin karriere en stilsikker lystspillkunstner.
Hans filmdebut var i filmen De vergeløse fra 1939, hvor han spilte hovedrollen som den foreldreløse gutten Albert som ble sendt til Flugum gård. Senere medvirket han i en rekke filmer, blant annet i Tante Pose fra 1940 og De dødes tjern fra 1958. I et par av de norske Olsenbanden-filmene spilte han rollen som kriminalsjefen som Hermansen (Sverre Wilberg) rapporterte til.
Morten Søgård
Morten Søgård (født 3. desember 1956) er en tidligere norsk curlingspiller. I 1988 var han med på laget som vant både VM i curling i Lausanne, Sveits, og curlingkonkurransen under OL 1988 i Calgary, Canada. Curling var demonstrasjonsgren i 1988, og curlinglaget vant den eneste norske gullmedaljen under disse olympiske vinterblekene.
Søgård er utdannet Handelsøkonom og har jobbet innenfor IT-bransjen i Norge og i Norden. Han har internasjonal erfaring og har hatt en rekke lederstillinger i CSC, PMSC, og Computas, samt forsikringsbransjen. Han har også jobbet som salgs- og markedsdirektør i ErgoGroup, og er nå konserndirektør i EVRY (tidligere ErgoGroup og EDB Business Partner), evry.com.
Søgård er født i Brumunddal i Norge, men har bodd i Oslo siden han var 20 år. Han la opp den aktive curlingkarrieren i 1990 da han fikk en sønn. Morten Søgård ble i 2012 valgt til President i Norges Curlingforbund.
Nesodden musikkverksted
Nesodden Musikkverksted ble opprettet høsten 1986 og ligger på Gamle Skoklefald gård vis-à-vis Nesodden videregående skole på Nesodden. Musikkverkstedet kalles gjerne «Rockern» på folkemunne. Stedet drives av Nesodden kommune.
Produksjon
Tre samlealbum med lokale band har blitt gitt ut av NMV gjennom tidene:
Darlene Vogel
Darlene Vogel (født 25. oktober 1962 i Modesto i California) er en amerikansk skuespiller som først var modell og gjorde reklamer før hen vendte seg mot skuespill, hovedsakelig for lettere amerikansk TV-underholdning. Hun er mest kjent for politiserien Pacific Blue.
Som skuespiller
Det er først og fremst for TV Darlene Vogel har jobbet. Hennes mest kjente rolle er politiserien Pacific Blue som syklende konstabel Chris Kelly fra 1996 til 1999. Hun var også med i såpeoperaen One Life to Live som doktor Melanie Farrell McIver fra 2000 til 2001. Hun har også hatt flere gjesteopptredener i TV-serier, som Full House, Northern Exposure, Boy Meets World og CSI: Crime Scene Investigation. Den nyeste TV-filmen hun har deltatt i er Relative Stranger (2009).
Christopher Andreas Holmboe
Christopher Andreas Holmboe (født 19. mars 1796 i Vang i Valdres, død 2. april 1882 i Kristiania) var en norsk orientalist og numismatiker.
Han var bror av matematikeren Bernt Michael Holmboe (1795–1850). Etter å ha blitt cand. theol. i 1818 studerte han 1821–22 i Paris. Her lærte han arabisk og persisk under de Sacy. I 1825 ble han professor i østerlandske språk ved universitetet i Christiania, og beholdt stillingen inntil han tok avskjed i 1876.
Holmboe hadde størst betydning som numismatiker. 1830–76 var han bestyrer av universitetet i Christianias myntkabinett. Hans mest kjente verk er «Bibelsk Realordbog» (1868). I 1834 grunnla han Norske Universitets- og Skole-Annaler, som han utga i seks år. Han var medlem av flere viktige lovkommisjoner som forberedte reformer i det norske undervisningsvesenet. Han deltok også i arbeidet med en ny oversettelse av Det gamle testamente, og oversatte Birgivis islamske lærebok Vasiyyetnâme til norsk.
Altes Schloss (Stuttgart)
Altes Scloss (Det gamle slottet) ligger i sentrum av Stuttgart, hovedstaden i den tyske delstaten Baden-Württemberg.
I 1931 ble slottet svært ødelagt av en brann, og før det ble restaurert ble det bombet under andre verdenskrig. Restaureringen var ferdig i 1969, og det er i dag Württembergs museum (Landesmuseum Württemberg).
I første etasje med inngang fra Karlsplatz er det fra 2007 et minnested tilegnet brødrene Claus og Berthold von Stauffenberg som bodde ti år av sin barndom (1909–1919) i en tjenesteleilighet i slottets tredje etasje, da faren var overhoffmarskalk for hertugen av Württemberg. Leiligheten ble ødelagt under brannen i 1931 og den senere bombingen.
Nordstoga
Nordstoga er et norsk slektsnavn. Navnet har opprinnelse i en liten gård nord i Vinje i Telemark. Gården har tidligere også vært kjent blant annet som Nordstuen og Norðrstofa og har gårdsnummer 69 i Vinje. Gården er nevnt i et brev datert 1469.
Utbredelse
Det var 62 personer i Norge som hadde Nordstoga som etternavn i 2007.
Omega (ur)
Historie
Grunnlegger av firmaet som skulle bli Omega var den 23-årige Louis Brandt. Han bygde og solgte presisjon-lommeur med deler som han kjøpte av lokale håndverkere. Brandt drev firmaet til sin død 1879. Senere ble Omega ledet videre av to generasjoner av familien Brandt, før den økonomiske krisen etter 1. verdenskrig førte til at klokkemerket ble kjøpt opp av selskapet SSIH, som hadde sitt hovedsete i Genève. Omega fusjonerte i 1930 med Tissot, klokker merket Tissot-Omega fra denne perioden er svært etterspurt av samlere. Senere ble Omega kjøpt opp av Swatch-gruppen, som regnes som verdens største klokkeprodusent.
Innovasjoner
Omega kan i historien vise til flere tekniske nyvinninger. I 1936, hos Teddington observatoriet i England, oppnådde Omega 97,8 poeng av 100 oppnåelige i en nøyaktighetstest, dette var en rekord som aldri er slått i observatoriets historie. Da Neil Armstrong tok menneskehetens første steg på månen, 21. juli 1969, kunne han konstatere at hans Omega Speedmaster armbandsur viste tiden 02:56 GMT. Omega ble valgt ut som NASAs prioriterte samarbeidspartner i konkurranse med flere andre urmerker, og er det fortsatt. Dette brukes selvfølgelig i Omegas reklamebudskap. Urmerket er også offisiell leverandør av tidtagning til Olympiske leker.
Blant de mest populære modellene finnes det:
Markedsføring
Kommersielle ambassadører for Omega er bla.annet Pierce Brosnan (James Bond), Ernie Els, Michael Schumacher, Michelle Wie, Nicole Kidman og Anna Kurnikova.
Wenche Steen
Wenche Steen (født 4. juli 1952 i Oslo) er en tidligere norsk modell og redaktør. Hun har etter modellkarrieren vært redaktør for flere blader, blant annet i Sten Ture Jensens Mann og den norske versjonen av Playboy. Senere ble hun daglig leder og redaktør i bladet Femme, og etterhvert administrerende direktør i femme.no.
UEFA Super Cup 1998
UEFA Super Cup 1998 var den 24. utgaven av cupturneringen UEFA Super Cup. Finalen ble for første gang offisielt spilt med én kamp på nøytral bane i Monaco mellom vinner av Cupvinnercupen 1997/1998 (Chelsea FC) og vinner av Mesterligaen 1997/1998 (Real Madrid CF), hvor førstnevnte lag til slutt vant 1–0 etter scoring av Gustavo Poyet sent i andre omgang.
Spansk rytter
Spansk rytter, eller spanskerytter, er flyttbare hindre som består av to eller flere kryss av spisse jern eller stokker, beregnet på å hindre panser og/eller infanteri. En spansk rytter er vanligvis 1-2 meter høy og 2-3 meter bred. Spanske ryttere ble anvendt i middelalderen og frem til 1800-tallet som hinder mot kavaleri, og ble igjen populært som våpen mot infanteri og stridsvogner under første- og andre verdenskrig.
I utenlands litteratur, særlig fransk og engelsk, omtales det som chevaux-de-frise, bokstavelig «hest fra Friesland», antagelig ettersom de først ble benyttet som forsvar mot kavaleri (som ved beleiringen av Groningen i 1672); fra fransk cheval «hest» (se beslektet fransk cavalier, «rytter»), flertall chevaux de frise.
Begrepet blir også brukt om spikerfeller, som egentlig har navnet fotangel. Slike spikerfeller ble for eksempel brukt under NOKAS-ranet i Stavanger.
I 2022 er spanske ryttere og lignende hjemmelaget utstyr mye brukt i krigen i Ukraina.
Wenche Steen
I Olsenbanden-filmen Olsenbanden møter Kongen og Knekten fra 1974 spilte hun rollen som «Jenny», søsteren til den klønete, korttenkte skurken «Knekten», spilt av Frank Robert. Denne filmen ble spilt inn året etter hun ble kåret til Miss Europa og sendt til Miss World-finalen. Hun hadde få replikker i filmen, og den scenen med henne som man husker best, er hvor hun er filmet bakfra idet hun går naken ned i bassenget i luksussuiten på Grand hotell der de tre forbryterne har tatt inn.
I 2006 var hun jurymedlem i Frøken Norge.
Konstantin II
Konstantin II kan vise til flere personer:
HF «Silvia Ana L»
HF «Silvia Ana L» er et passasjerskip som trafikkerte ruten Kristiansand – Hirtshals for Color Line, før det ble solgt til rederiet Buquebus i 2007. HF «Silvia Ana L» trafikkerer per 2022 ruten Buenos Aires – Montevideo.
HF «Silvia Ana L» er et roroskip. Inn- og utkjøring foregår gjennom en akterport, og bilene kjører i sving i baugpartiet, slik at ingen normalt behøver å rygge.
Historie
HF «Silvia Ana L» ble bygget i 1996 ved Bazans Fernado Verft i Spania som byggenummer 327. Skipet var på det tidspunktet verdens største en-skrogs hurtigbåt.
Ole Ivars (album)
Ole Ivars er et musikkalbum av Ole Ivars, utgitt i 1968. Dette er bandets debutalbum.
HF «Silvia Ana L»
Historie
Fra 2002 trafikkerte skipet strekningen Kristiansand – Hirtshals for Color Line. For å holde ruten, gikk skipet med snittfart rundt 35 knop i Kristiansandsfjorden. Farten genererte undervannsstrømmer og bølger som fikk mange til å reagere.
I 2007 solgte Color Line HF «Silvia Ana L» til det argentinske rederiet Buquebus for omtrent 86 millioner norske kroner. Samme rederi leide skipet i den norske vinteren tidligere.
Lovavdelingen
Lovavdelingen er en avdeling i Justis- og beredskapsdepartementet som har ansvar for teknisk kvalitet i lovverket samt å gi juridiske råd til regjeringen og departementene. Alle lovforslag, med unntak av skattelovforslag, blir forelagt Lovavdelingen for lovteknisk gjennomgåelse.
En stor andel av dommere i Norges Høyesterett har vært rekruttert fra Lovavdelingen.
Klauv
En klauv eller klov er hornkapselen som omgir tærnes siste ledd (endefalang) hos klovdyr. Kloven er i realiteten en omdannet klo som er bygd på lignende måte og har en tilsvarende funksjon som en hov. Den tilsvarer også primatenes negl.
Lovavdelingen
Organisasjon
Lovavdelingen ledes av ekspedisjonssjef Ketil Bøe Moen. Fra 2008 til 2019 ble lovavdelingen ledet av Knut Helge Reinskou. Avdelingen er delt i tre enheter:
Klauv
Klauver og klauvdyr
En klauv er essensielt sett et par hover, på tå nummer 3 og 4 på foten. Vanligvis brukes uttrykket om selve den ytterste horndelen av tåa, tilsvarende våre negler. Hos de fleste hovdyr vil også bitærne (tå nummer 2 og 5) være frie og bære egne negler. Uttrykket brukes av og til også om hele foten.
Lovavdelingen
Organisasjon
Enhet for privatrett har ansvar for kontraktsrett, erstatningsrett, forsikringsrett, tingsrett, panterett, konkursrett, inkasso, tvangsfullbyrding, arverett, familierett, umyndige, selskapsrett, stiftelser, interlegal rett, internasjonal sivilprosess og deler av transportretten.
Klauv
Pleie av klauver hos husdyr
Klovpleie på kyr har blitt svært viktig i de senere år i moderne landbruk. Slik som våre negler, vokser klauver hele tiden. Kyrs klauver vokser med om lag 6 centimeter i året. I et fritt liv ville klauven bli slitt ned av bruk, og når kyrne sto på betonggulv slites også klauvene, om ikke helt rett. Nå som det har blitt mer og mer vanlig med gummimatter i fjøs (påbudt fra 2006), har behovet for kløvpleie økt. Selv om kyrne går ute noen måneder, står de det meste av året på en gummimatte i fjøsen med nesten ingen slitasje på klovene.
Lovavdelingen
Organisasjon
Enhet for offentlig rett har ansvar for statsrett, alminnelig forvaltningsrett, ekspropriasjon og generelle lovgivningsspørsmål, samt – i samarbeid med Utenriksdepartementet – folkerett, europarett og internasjonale menneskerettigheter.
Jørn Stubberud
Jørn Stubberud (født ), også kjent under artistnavnet «Necrobutcher», er bassist i det norske Black Metal-bandet Mayhem, som han var med på å starte i 1984.
Lovavdelingen
Organisasjon
Enhet for strafferett og prosess har ansvar for strafferett, norsk og internasjonal straffeprosess, sivilprosess, menneskerettighetsspørsmål i strafferett og prosess, personvernlovgivningen og nordisk lovsamarbeid.
Martin Løwstrøm Nyenget
Martin Løwstrøm Nyenget (født 1. april 1992) er en norsk langrennsløper som representerer Lillehammer Skiklub.
Lovavdelingen
Ledere
Fra 1885 til 1899 byråsjefer ved Lovkontoret, fra 1899 Lovavdelingen.
Jørn Stubberud
Stubberud er Mayhems eneste gjenværende originalmedlem da Messiah og Manheim forlot bandet og Euronymous ble drept.
Martin Løwstrøm Nyenget
Han tok sin videregående utdanning ved Norges Toppidrettsgymnas på Lillehammer.
Jørn Stubberud
Han har vært involvert i andre band som Kvikksølvguttene, L.E.G.O., Fleshwounds og Checker Patrol.
Martin Løwstrøm Nyenget
Han vant Skandinavisk Cup sammenlagt sesongen 2015/16 og sesongen 2017/18.
Han tok sin første seier i verdenscupen da han vant i femmila i Holmenkollen 6. mars 2022.
Han vant Reistadløpet i 2022 og 2023 og Summit 2 Senja i 2023.
Kaarpunter
Kaarpunter er en nederlandsk betegnelse på en punter med en brønn fylt med vann midtskips for å kunne frakte levende fisk etter fangsten.
Mellom spantene ble det reist tverrgående skott som det deretter ble lagt et dekk over. På noen av punterbåtene hendte det at masten hvilte mot brønne, som også ble benyttet som sitteplass for en ekstra roer. Den nederlandske brønnen, betegnet som kaar, er boret med hull gjennom bunnen og sidene med den eneste åpningen i toppen i en firkantet boks.
Vestmuren
Vestmuren, også (blant ikke-jøder) kalt Klagemuren (hebraisk: ), på arabisk Ḥā'iṭ al-Burāq, er en rest av støttemuren etter det jødiske Tempelet i Jerusalem. Muren var en del av en større struktur bygget av Herodes og ødelagt av romerne i år 70. Muren er 48 meter lang og 18 meter høy. Selve templet er plassert på toppen av det eldre Salomos tempel, som igjen ble bygget på det fjellet der Abraham skulle ofre Isak.
Muren og området foran er satt av som en ortodoks jødisk synagoge. Det foregår regelmessig ulike gudstjenester der i tillegg til at enkeltmennesker ber individuelle bønner. En utbredt misforståelse – og opprinnelsen til betegnelsen «klagemuren» – er at disse bønnene er sorgfulle påminnelser om tempelets ødeleggelse. I den utstrekning at bønner refererer til dette bestemte stedet, har det sammenheng med et ønske om en messiansk tid der det blir fred og tempelet bygges igjen.
Tempelplassen overfor muren er det stedet der tempelet sto fra Salomos tid. Jøder unngår å bevege seg opp på selve plassen, delvis av sikkerhetshensyn, delvis for å unngå å provosere muslimer som holder til der, og delvis fordi enkelte rabbinere forbyr ferdsel av frykt for at man skulle skjende stedet der Det Hellige og Det Aller Helligste sto.
Stedet betraktes som hellig av jøder såvel som av muslimer regulert av Status Quo-bestemmelsene fra osmansk tid.
MS «Color Traveller»
MS «Color Traveller», opprinnelig MS «Travemünde» var et skip innleid av Color Line i perioden 2004–2006. I denne tiden trafikkerte det strekningen Larvik–Fredrikshavn/ Larvik–Hirtshals. Skipet erstattet i denne perioden det tidligere MS «Skagen». Skipet ble i desember 2006 tilbakeført til sine eiere Rederi-A/B Gotland under dette rederiets navn, MS «Thjelvar». Pr. januar 2018 er eieren det finska rederiet NLC Ferry Ab Oy og hun seiler under navnet MS «Wasa Express» mellom Vasa og Umeå.
Giethoornse punter
Giethoornse punter er en lokal variant, også kjent som gieterse punter av den nederlandske seilbåttypen punter bygd i den kjente landsbyen Giethoorn i provinsen Overijssel øst i Nederland. Den var bygd som en rommerlig båt for transport i de mange kanaler som gjennomskåret landsbyen som er ansett som det nederlandske svaret på Venezia og fiskeri i de trange elvene og innsjøene i området. I «Nordens Venezia» var all transport gjort over vannet i den gamle delen av landsbyen som dertil er omringet av kunstige innsjøer.
Punteren hadde derfor en meget viktig rolle i landsbyen med omegn som nå ligger i kommunen Steenwijkerland som er kjent for sine våtmarker. Lokalbefolkningen tok vare på deres nære kulturelle bånder med båttransporten som i fortiden var deres tilværelse helt fra begynnelsen av. Det var med båter de lokale hadde grunnlagt landsbyen Giethoorn i middelalderen. Det er ikke tillatt å kjøre bil i Giethoorn med sterk avhengighet av sykkelstier, bruer og båter for å ta seg rundt i området.
Giethoornse punter
Den typiske punteren er spissgattet med innesvingende ripebord mellom den skarpe forstevnen og den rette akterstevnen med størst bredde midtskips som også er åpent uten dekk. Tredelte spanter i bunnen nådde ikke fram til ripebordet med bred bunnseksjon for å ha størst mulig rom for å frakte last om bord. Det er dekk forut- og akterover i båten selv om det kunne blir lagt bord ovenpå den indre bunnen. På ripebordet har man et sidesverd på hver side som blir senket ned på lesiden under seiling. Den har flat bunn med utfallende sider oppover til midtveis på bordkledningen før ripebordet.
Punteren har en enslig mast med spriseil eller luggerseil, men kan også ha to par årer og påhengsmotor i tillegg. I akterstevnen er stevnroren med størst bredde under vannet og nedgående rorpinne. Det var en variant av den lokale punteren betegnet som gieterse kaarpunter med en brønn fylt med vann midtskips for frakt av levende fisk som en brønnbåt. Lokalt har punteren blitt betegnet som boerenpunter i landsbyen Giethoorn.
Giethoornse punteren er mellom 6 og 8 meter langt og opptil 1,45 meter bredt med dypgang på minst 0,5 meter. Bunnen på den flatbunnede punterbåten er mindre enn den totale lengden på opptil fem meter av en båt på 6,3 meter mellom endene.
Baldwin County (Alabama)
Baldwin County er et fylke i den amerikanske delstaten Alabama. Det ligger sør i staten og grenser mot Monroe County i nordøst, Escambia County i øst, Mobile County i vest og mot Washington County og Clarke County i nordvest. Det har også grense mot delstaten Florida i øst og Mexicogulfen i sør.
Baldwin Countys totale areal er 5 250 km² hvorav 1 115 km² er vann. I 2000 hadde fylket 165 100 innbyggere. Administrasjonssenteret ligger i byen Bay Minette.
Fylket ble etablert i 1809. I september 1979 ble det erklært som katastrofeområde på grunn av orkanen Frederic.
Hoornse punter
Den åpne robåten som har et kort dekk akterut, er vanligvis på cirka fem meter. Den har gått ut av bruk som fiskefartøy i løpet av det tjuende århundre.
Nestor Makhno
Nestor Ivanovytsj Makhno (ukrainsk: Нестор Іванович Махно; født i Huljajpole, død 6. juli 1934 i Paris) var en ukrainsk  anarkokommunistisk revolusjonær. Han ledet en ukrainsk styrke under den russiske borgerkrigen, og kjempet mot både tyske, østerriksk-ungarske og «hvite» antirevolusjonære russiske styrker. Mot slutten av borgerkrigen kom Makhno i konflikt med bolsjevikene, og han ble tvunget til å rømme landet i 1921.
Makhnos geriljastyrke besto av 50 000 mobile ryttere, ofte støttet av takhankaer, et lett hestespann med påmontert maskingevær. Under borgerkrigen lyktes Makhno å opprette en anarkistisk rådsrepublikk i det østlige Ukraina. Idéene til Makhno skilte seg klart fra de russiske kommunistenes idéer. Makhno var motstander av alle former for statlig styring, og han forkastet blant annet marxistenes konsept med «proletariatets diktatur». Bolsjevikene anklagde makhnoistene for å bruke brutale metoder til å undertrykke politiske motstandere i republikken, og for å opprette blant annet to hemmelige politistyrker for å knuse opposisjonen.
Etter hvert som kampene i Ukraina gikk de revolusjonæres vei, utviklet det seg alvorlige samarbeidsproblemer mellom Makhno og Lenin. Lenin ga etterhvert ordre om at Den røde armé skulle behandle Makhnos tilhengere som kriminelle og kontrarevolusjonære. I august 1921 hadde Makhno tapt kontrollen over Ukraina, og han måtte flykte utenlands. Han kom seg etterhvert til Paris, der han fortsatte sin anarkistiske virksomhet fram til sin død i 1934. Makhno ble begravet på Père Lachaise.
Vanuatus sentralbank
Vanuatus sentralbank (Reserve Bank of Vanuatu) er sentralbanken i republikken Vanuatu, som ligger i det sydlige Stillehavet.
Historie
Vanuatu ble uavhengig fra Storbritannia i 1980, og på slutten av året vedtok parlamentet sentralbankloven (the Central Bank Act), og 1. januar 1981 startet sentralbankens sin drift.
Regjeringen eier 100% av aksjene i selskapet.
En av de første oppgavene sentralbanken fikk var å implementere pengereformen som var vedtatt av finansministeren 16. desember 1980. 1. januar 1981, på sentralbankens første driftsdag, ble derfor pengeenheten omgjort fra «New Hebrides franc» til Vatu, som betyr «stein». Februar samme år begynte arbeidet med å designe og produsere de nye myntene og sedlene, for å overta for de gamle francene og den australske dollaren som også var i omløp her. Fra 1. april 1983 var disse to valutaene ikke lenger gyldig valuta i Vanuatu.
Gjennom 1980-tallet etablerte sentralbanken stadig flere funksjoner, i tillegg til de oppgavene den hadde de første årene, som primært var utstedelse av lokal valuta.
I 1989 endret sentralbanken navn fra «Central Bank of Vanuatu» til «Reserve Bank of Vanuatu» (RBV), ved at parlamentet vedtok et tillegg til sentralbankloven. Tillegget ga samtidig sentralbanken større myndighet over bankvesenet.
Hovedoppgaver
Sentralbankens hovedoppgaver i dag er;
Sentralbanksjef
Sentralbanksjef pr juni 2022 er Simeon Malachi Athy. Han har sittet siden 2013, da han overtok etter Odo Tevi. Sentralbanksjefen velges for en 5-årsperiode.
Hedemarken friskole
Hedemarken friskole er en privat grunnskole som er eid av den tverrkirkelige misjonsorganisasjonen Ungdom i Oppdrag.
Skolen ligger i Løten kommune i Hedmark.
Historikk
I 1987 søkte Ungdom i Oppdrag (UIO) myndighetene om å få starte en egen kristen grunnskole. Hedemarken friskole startet opp med 10 elever høsten 1991. Harald Nyen var skolens første rektor.
I 1994 kjøpte friskolen Løkja skole som Løten kommune skulle legge ned. Høsten 2020 tok friskolen i bruk et nybygg på 1100 m2, der ungdomsskoletrinnet flyttet inn.
Skolen har 192 elever skoleåret 23/24, har 47 ansatte og Hilde Sætrang er rektor.
Fylkesvei 765
Fylkesvei 765 (Fv765) går mellom Eidet bru i Lierne og riksgrensen ved Østborg (Rengen).
Den tar av fra fylkesvei 74 ved Eidet og går i retning sørøst til riksgrensen, i Sverige videre i retning Östersund.
Før 1. januar 2010 var veien riksvei, etter at regionsreformen trådte i kraft har den status som fylkesvei.
8. april
8. april er den 98. dagen i året, den 99. i skuddår. Det er 267 dager igjen av året.
Navnedag
Asle, Atle
Fødsler
Se flere som er født 8. april i Kategori:Fødsler 8. april.
Dødsfall
Se flere som døde 8. april i Kategori:Dødsfall 8. april.
Irak under Sommer-OL 1980
Irak under Sommer-OL 1980. Førtitre sportsutøvere fra Irak deltok i fem sporter, blant annet boksing, friidrett og fotball under Sommer-OL 1980 i Moskva. Det var femte gangen Irak deltok i et OL, de vant ikke noen medaljer.
Munkerudkleiva (Oslo)
Munkerudkleiva (1–31, 2–24) er en vei på Munkerud i bydel Nordstrand i Oslo. Den går fra Brattvollveien til Nordstrandveien.
Navnet ble vedtatt i 1928 og viser til Munkerud gård.
Necydalis major
Stor kortvingebukk (Necydalis major) er en bille som tilhører familien trebukker (Cerambycidae). Den er ikke vanlig, men er funnet spredt over mye av Norge.
Utseende
En stor (21–32 mm), slank, ganske vepselignende trebukk. Arten kan ikke forveksles med noen annen nordisk bille. Dekkvingene er ganske korte slik at flygevingene stikker ut bak dem (de kan ikke foldes innunder dekkvingene), disse holdes normalt foldet rundt den lange, slanke bakkroppen. Billen er mørkbrun til svart på farge, dekkvingene rødbrune, beina rødlige bortsett fra spissen av baklårene som er svart. Antennene utgjør litt over 1/3 av den lange og slanke kroppens lengde. Hodet er kort og bredt, og holdes loddrett. Pronotum er omtrent sylindrisk, med noen kraftige knøler litt bak midten. De korte dekkvingene er avrundede, blanke og fint punkterte. Bakkroppen er langt og sylindrisk. Beina er lange og slanke, bortsett fra lårene som er tydelig kølleformet. Larven er opptil 3 centimeter lang, hvit, langstrakt med tre par synlige bein. Hodekapselen er blekgul.
Levevis
Larvene utvikler seg i tørre gadd av løvtrær, særlig bjørk, osp og or. Hunnene legger gjerne egg på trær som er drept av skogbranner. Trærne må være stående og soleksponerte for å være brukbare for denne arten, men veden kan være ganske hard. Larven borer dypt inn i veden og bruker minst tre år på utviklingen. De voksne billene er aktive i juni-juli. De besøker sjelden blomster og tar trolig ikke næring til seg, og lever bare et par uker. De gjelder for å være sky (et uvanlig trekk hos biller) og unngår mennesker. Om man holder en slik trebukk i hånden bøyer den bakkroppen opp som om den ville stikke, den etterligner slik vepsene som den ligner på. Men dette er bare bløff, billen har ingen brodd. Arten er i dag regnet som truet på grunn av mangel på egnede yngletrær.
Utbredelse
Arten er utbredt i store deler av Europa og videre østover til Sakhalin, men den er uvanlig de fleste steder. I Norge er det spredte funn nord til Nordland med et kjerneområde på Østlandet.
The Electric Joe Satriani: An Anthology
The Electric Joe Satriani: An Anthology er et samlealbum fra den amerikanske gitaristen Joe Satriani.
Albumet ble utgitt av Epic Records i 2003, og inneholder blant andre sporene «Slick» og «The Eight Steps» som tidligere kun har vært tilgjengelig i Japan.
Sporliste
Disk 1
Disk 2